Държавен вестник, бр. 46, 2025 г., стр. 9

БРОЙ  46	
Д Ъ Р Ж А В Е Н  В Е С Т Н И К 	
СТР.  9  
членовете на съответната научно-експертна 
комисия. Избран е кандидат, получил повече 
от половината от гласовете на всички членове 
на научно-експертната комисия.
Чл. 31. (1) Заседанията на научно-екс­
пертните комисии са редовни, ако в тях 
участват две трети от поименния състав. 
Научно-експертните комисии могат да про­
веждат и неприсъствени заседания.
(2) Решенията се вземат с обикновено 
мнозинство от поименния състав.
(3) За заседанието на научно-експертната 
комисия се води протокол. Протоколът се 
подписва от председателя и секретаря на 
комисията, както и от всички членове на 
научно-експертната комисия, включително 
с особено мнение.
(4) Протоколите по ал. 3 се съхраняват за 
срок 5 години след окончателното приключ­
ване на изпълнението на всички проекти от 
съответния конкурс.
Чл. 32. Научно-експертните комисии осъ­
ществяват дейността си по правила, приети 
от изпълнителния съвет по предложение на 
управителя на Фонда.
Чл. 33. Председателят на научно-експер­
тна комисия получава месечно възнагражде­
ние в размер 80 на сто от възнаграждението 
на председателя на изпълнителния съвет, а 
останалите членове на научно-експертната 
комисия получават месечно възнаграждение 
в размер 67 на сто от това на председателя 
на изпълнителния съвет. Те имат право на 
възнаграждение само за месеците, през които 
са участвали в заседания.
Чл. 34. (1) Постоянните научно-експерт­
ни комисии извършват анализ и оценка на 
изпълнението на финансираните конкурсни 
проекти в съответните научни области.
(2) Постоянните научно-експертни ко­
мисии са в състав от 5 до 9 членове и имат 
мандат четири години. Членовете на посто­
янните научно-експертни комисии са с право 
на не повече от два последователни мандата.
(3) Постоянна научно-експертна комисия 
се създава за всяка от научните области по 
чл. 5, ал. 5.
(4) За проекти по двустранно и междуна­
родно сътрудничество се създава постоянна 
научно-експертна комисия.
(5) С решение на изпълнителния съвет 
една постоянна научно-експертна комисия 
може да отговаря за повече от една научна 
област.
(6) За всеки проект постоянната науч­
но-експертна комисия определя свой член 
за отговорник за мониторинг и контрол 
на изпълнението на проекта, както и за 
междинното и окончателното оценяване на 
проекта въз основа на правила и критерии, 
приети от изпълнителния съвет.
(7) Постоянните научно-експертни коми­
сии провеждат редовни заседания до 10 пъти 
годишно по график, утвърден от изпълни­
телния съвет. С решение на изпълнителния 
съвет или управителя комисиите могат да 
провеждат извънредни заседания.
Чл. 35. (1) Временните научно-експертни 
комисии организират оценяването и извърш­
ват класирането на научноизследователските 
проекти в конкурсите, провеждани от Фонда.
(2) Временните научно-експертни комисии 
са в състав от 5 до 9 членове.
(3) Временните научно-експертни комисии 
се избират не по-късно от две седмици преди 
изтичане на срока за подаване на проект­
ните предложения за съответния конкурс 
и действат до подписване на договорите за 
финансиране на проекти за конкурса.
Раздел VI
Администрация на Фонда
Чл. 36. (1) Дейността на Фонда се под­
помага от администрация, която според 
разпределението на дейностите е обща и 
специализирана.
(2) Общата администрация е организирана 
в дирекция „Административно управление“, 
която подпомага и технически осигурява дей­
ността на органите за управление на Фонда, 
на специализираната администрация, както 
и изпълнява дейности по административното 
обслужване на физическите и юридическите 
лица.
(3) Специализираната администрация е 
организирана в дирекция „Координацион­
ни дейности“, която подпомага дейността 
на органите за управление на Фонда, като 
организира и координира провеждането на 
конкурсните сесии във Фонда.
(4) Общата численост на персонала на 
Фонда е 15 щатни бройки.
Чл. 37. (1) Административното ръко­
водство на администрацията на Фонда се 
осъществява от главен секретар.
(2) Главният секретар:
1. координира и контролира функциони­
рането и дейността на дирекциите, разпре­
делението на задачите и точното спазване 
на нормативните актове и законните разпо­
реждания на управителя;